text: I nat lukkes motorvejen
  05 juni 2013 kl. 05.49
  Kl. 18 lukkes motorvej E 45 på Vejlefjordbroen. Den åbner først torsdag morgen kl. 6. Indtil da ledes trafikken ned gennem Vejle by.
  I nat spærres trafikken over Vejlefjord-broen. Når broen genåbner i morgen, bliver det med seks spor.
  - Jeg synes, det er en lille lækkerbisken, vi serverer for trafikanterne. Når vi har afsluttet det kommende asfalt- og stribearbejde, ja så kan trafikanterne snuse til, hvordan det bliver til efteråret, når vi er helt færdige, siger projektleder i Vejdirektoratet Robin Højen Madsen.
  Frakørselsrampe 60 i nordgående retning ved Vejle Nord lukkes for trafik i morgen fra klokken 19.00 til 08.00 og fredag fra klokken 20.00 til 08.00. Der bliver lagt asfalt på rampen i de to nætter.
  Se mere i TV SYD Nyheder kl. 19.30.
  